als_Latn dik_Latn sag_Latn
Pas zyrtarizimit të Robert Lewandowski nga Bayern Mynih, 6 muaj më parë bavarezët morrën nga Borusia Dortmund për 38 milion euro Mario Gotze. Të dy lojtarët do të luajnë sezonin tjetër bashkë nën urdhrat e Guardiolës. Për këtë arsye është hapur debati se në futbollin e sotëm nuk ekzistojnë më lojtarë, të cilët janë të lidhur pas bluzës. Gjithmonë edhe më shumë futbollistët largohen në ato klube ku lulëzon paraja. Era e parave i errëson shikimin dhe harrojnë tifozët, të cilët i kanë admiruar dhe dashuruar pa kushte, por më e rëndësishmja për këta futbollist është ana ekonomike, interesi tyre personal. Tani sytë janë drejtuar nga Marco Reus, fantazisti i rritur në të rinjtë e Borussias, i cili pas eksperjencës tek Monchengladbach u kërkua nga Bayern Mynih, por lojtari vendosi të kthehej në shtëpi. Shembulli i Reus mund te mbetet unik në panoramën ndërkombëtare. Në Itali është e pamundur të mos kujtohet “tradhëtia” e Ronaldos, kaluar nga Inter tek Milan, pasi kishte provuar dy eksperjencat spanjolle Real Madrid dhe Barcelona. Më pas ishte Leonardo ai që replikoi dhe nga Milani vajti tek Inter. Skemi si të mos flasim për Zlatan Ibrahimovic, sulmuesi në natën e vonë të 2006 kur ndodhi Calciopoli nuk e ndjek Juventusin në Serin B, por vendos të transferohet tek Inter “armiku” nr 1 i bardhezinjëve. Jo vetëm futbollistët kanë bërë që në mjedisin e tifozave të flasin për “tradhëti”, janë edhe tranjerët. Fabio Capello kishte deklaruar “Unë tek Juventus nuk shkojë kurrë”, kur më pas nga Roma transferohet tek Juventus, në atë kohë ishte presidenit Umberto Agnelli. Fabio Quagliarella largohet nga Napoli i tij për tek Juventus, arsyeja? Paratë. Tifozët napoletan irritohen pasi benjamini tyre ishte transferuar në skuadrën me të urryer për napoletanët. Sulmuesi Eto largohet nga Interi per tu transferuar në Rusin e ftoht tek Anzhi, ku u pagua me shifra marramëndse.Për ta mbyllur me Antonio Cassano, një futbollist që ka sjellë nervozizmin e shumë tifozave të skuadrave të ndryshme. Duke filluar nga Milan, Inter, Roma dhe së fundmi ka irrituar tifozat e Sampdorias. Cassano disa ditë më përpara flitej se mund të rikthehej tek Sampdoria, por lojtari në konferenc për shtyp deklaroi “Tek Parma më trajtojn si mbret”. Kjo frazë “cmendi” tifozat e Sampdorias të cilët e kanë dashur dhe përkrahur ish lojtarin e tyre. Në Spanj situata me e zjarrtë është ajo e Luis Figo. E mbani mend besoj transferimin nga Barcelona tek Real Madrid. Një transferim që tërboi tifozët katalanas, të cilët ndeshjen e parë Barcelona – Real Madrid në “Camp Nou”, hodhën kokën e derrit në fushë. Në Angli akoma dhe sot Emmanuel Adebayor nuk është falur nga tifozët e Arsenal. Lojtari u transferua në 2009 tek Manchester City. E mbyllim me Fernando Torres, lojtari në kohën kur luante tek Atletico Madrid ishte kapiteni, dhe tek shirti kishte shkruajtur “You’ll never walk alone”, një frazë e klubit të Liverpool, ku lojtari u tranferua më vonë. Torres tradhëtoi dhe Livërpool në 2011, ku u transferua tek Chelsea, shkak ishin parat e ofruara nga manjati Abramovich. Këta që pasqyruam janë disa. Futbolli tashmë është kthyer në një biznes fitimiprurës për futbollistët. Lojtarët ikona si Paolo Maldini, Franco Baresi, Javier Zanetti, Del Piero, F.Totti, Shearer, Raul…. fatkeqsisht nuk do të ekzistojn më.
Futboll mercenarësh!0
Share.
als_Latn als_Latn eng_Latn